внегда́ бо на три́десятихъ сре́бреницѣхъ, ѿ дру́га и ученика̀ про́данъ бы́въ предаде́ся, пре́жде ко а́ннѣ ѿво́дится архіере́ю, и́же посыла́етъ єго̀ къ каіа́фѣ: идѣ́же ѡплева́нъ бы́сть, и зауша́емь по лани́тѣ, ку́пнѡ же поруга́емь и посмѣва́емь, слы́шаше: прорцы̀ на́мъ хрс̑тѐ, кто́ єсть уда́ривый тя̀;́мѡ же и лжесвидѣ́тели пріидо́ша ѡклевета́ющіи, я́кѡ речѐ: разоритѐ хра́мъ се́й, и тремѝ де́ньми воздви́гну ѝ: и я́кѡ речѐ себѐ сн҃а бж҃ія, єгда̀ и архіере́й хулы̀ не терпя̀, ри́зу свою̀ растерза̀